હિન્દુ તત્વજ્ઞાન શીખવે છે કે આપણા જીવનમાં ઘટતી બધી ઘટનાઓ, એ સારી કે ખોટી હોય, એ આપણા પૂર્વજન્મોમાં કરેલા કર્મોના લીધે છે. માનસિક પીડા કે દુર્દશા એ આપણે જાતે નિર્માણ કરેલી ઘટના છે, ઈશ્વરની સજા નથી. જીવન માત્ર, આ ભૌતિક જગત જેમાં પ્રત્યેક વસ્તુ તેના વિરોધ સાથે અસ્તિત્વમાં રહેલી છે, એ કુદરતી બળોનું મેદાન છે, એ જન્મ લીધેલા આત્માઓ માટે સુખ અને દુ:ખ ભોગવવાનો વર્ગ છે, ઉત્તેજના અને માનસિક ઉદાસીનતા, સફળતા અને નિષ્ફળતા, સ્વાસ્થ્ય અને બીમારી, સારા અને નરસા સમયનો અનુભવ. દૈવી સ્વરૂપો જે ઉચ્ચ કક્ષાની ચેતનામાં હોય તે હમેંશા પૃથ્વી પરના આત્માઓને તેમના સંસારની મુસાફરીમાં મદદ કરવા તૈયાર હોય છે. પૂજા પાઠ તેમને મનાવવા કે તેમનો ક્રોધ ટાળવા માટે નહીં પરંતુ પ્રેમ અને આદર પૂર્વક તેમનું બહુમાન કરવા, સાક્ષી તરીકે પ્રાર્થનામાં બોલાવી તેમના આશિર્વાદ અને પ્રેરણા લેવા માટે કરવામાં આવે છે.